Tħarisx Biss fil-Wiċċ jekk qatt fommi jiżbroffa, u kliemi sfrattat ifawwar lava, … Tħarisx biss f'wiċċi, iżda ħares 'il ġewwa fejn jgħammar l-ispirtu li jmexxini, jiggwidani Għax ġrajjitna għandha mill-baħar …. Tibżax, tħares biss lejh jisbel, juri nejbietu fix-xtajta, iħabbat u jliegħeb mal-blat, iqalleb ir-ramel, jhedded lid-dgħajjes miblugħin …. 'Mma oħroġ 'il barra, 'il barra, ogħdos fil-fond u għarrex 'l isfel fejn issib qalbu, mansa u kwieta, dħulija. Ħallih imbagħad iwennsek issa kwieta titħannen mad-dgħajjes imbenna bi tmellisu. Iva… ġrajjitna għandha mill-baħar.